GiliGold/VAD_KnessetCorpus huggingface dataset:
עודד פורר:
 הוועדה פונה לשר הפנים ולשר העלייה והקליטה, לקדם החלטת ממשלה, לגבי הממתינים הנוספים, מעבר ל-3,000, גם מבחינה תקציבית ולמצוא ולאתר את התקציב הנדרש כדי לזרז את העלייה הזו, כמה שיותר, למי שנמצא ברשימה
עודד פורר:
 בנוסף, הוועדה - - -
קריאה:
1,200 איש
עודד פורר:
כן, קודם כל את זה, מה שיש לנו שאנחנו יודעים, 4,226 הם אמרו לדעתי
עודד פורר:
 הוועדה פונה לשר הפנים ושר העלייה והקליטה, לקדם החלטת ממשלה נוספת ומסכמת, קצובה בזמן שתסיים את המשבר הזה, מול העלייה מאתיופיה, על כל אתיופיה ותייצר באמת, כללים הברורים שמי שעומד בהם בכללים האלה, עולה מיידית, לא צריך לפרוס את זה, לא על עשר שנים ולא על חמש שנים ולא על שלוש שנים, צריך לעלות מיידית, זה מספרים שמדינת ישראל, יודעת להתמודד איתם כדי לא להשאיר את הדבר הזה, נפתח כל פעם מחדש
עודד פורר:
 תודה רבה, הישיבה נעולה, אנחנו נתאם עוד ישיבת מעכב, אבל כרגע אני לא יודע להגיד לכם, מתי, אבל יהיה בזמן הקרוב
עודד פורר:
בוקר טוב לכולם, אני מתכבד לפתוח את ישיבת ועדת עליה, קליטה ותפוצות, היום 7 ביוני י"ח בסיוון תשפ"ג, אנחנו בדיון מספר 11 על מצב אולפני העברית לעולים חדשים, הדיון התחיל בשנת 2022 אנחנו כבר עוד מעט בשנת 2024
עודד פורר:
     מה חדש?
שירה גרוס:
שירה גרוס, רפרנטית חינוך אגף שכר, משרד האוצר
שירה גרוס:
     אנחנו בעיצומו של משא ומתן מאוד מתקדם, אנחנו מאוד קרובים לסכם את העקרונות של ההסכם, מיד לאחר מכן נעבור לשלב הכתיבה של ההסכם, כן מדובר בהסכם קצר ואני אופטימית שלא ייקח זמן רב אבל זה שלב שנצטרך לעבור אותו
שירה גרוס:
     מטיבו של משא ומתן אני לא יכולה לפרט את הפרטים, אבל באופן כללי מדובר על כניסה לתנאי אופק חדש והתאמות מסוימות שנדרשות לאולפנים החל מספטמבר הקרוב
עודד פורר:
אפשר להתחיל לכתוב את הדברים שכן הסכימו לעבוד עליהם? ולהשאיר את הרובריקות הריקות רק כדי למלא את מה שתריבו עליו?     אני פשוט מנסה לזרז את העניינים, זה הכול
שירה גרוס:
יש תהליך מסוים, וכשיש עדיין פערים כלכליים במשא ומתן אז לא נהוג להתחיל לכתוב, אבל אני מצפה שבימים הקרובים נוכל להגיע להסכמות ואז להתחיל את הכתיבה
עודד פורר:
הסתדרות המורים, בבקשה
עמי אסף:
בוקר טוב אדוני, אני שמעתי את הדיווח של חברתי ואני אכן מאשר שמתנהל משא ומתן, את המשא ומתן הזה מנהלת מזכ"לית הסתדרות המורים בעצמה, היא לא שולחת את האנשים, היא הולכת בעצמה לאוצר ויושבת על כל הדברים וכל הסעיפים
עמי אסף:
     אני חייב להגיד שלמרות שבדיון הקודם הייתי אופטימי, אני עדיין אופטימי וחושב שבמקרה הזה דווקא מבלי להיכנס לפרטים של המשא ומתן, הנושא של הפערים הם פתירים ומי שצריך לפתור את זה הוא משרד האוצר שצריך להתקרב לכיוון שלנו
עמי אסף:
     הנקודה המרכזית בהסכם היא שאנחנו לא הסכמנו לתגמול שהציע משרד האוצר ושמענו כאן את ההצהרה של הכניסה לתנאים של אופק חדש, יחד עם זאת יש עדיין פערים והלחץ שיש בשטח הוא לא יגרום לנו לוותר על הדרישות המוצדקות שלנו כי אנחנו מחויבים למורים של האולפנים ללימודי העברית, יפה בן דוד מחויבת אליהם ולא פעם התחייבה שתשיג שיפור בתנאי העסקה שלהם, ואנחנו מצפים שמשרד האוצר יירתם ויפעיל - - -
עודד פורר:
אתם יכולים לספר לנו מה הפערים?
עמי אסף:
אנחנו לא נוהגים לפתוח משא ומתן - - -
עודד פורר:
אני מוצא את עצמי בתור מתווך, אני בעניין הזה לדעתי יותר מהמשרדים הרלוונטיים
עמי אסף:
אבל לא מהצדדים למשא ומתן אדוני
עודד פורר:
אין לי ספק, אבל אני מוכן לנסות לתווך
שירה גרוס:
בסך הכול יש מסגרת תקציבית מסוימת שהוקצתה לצורך ההסכם שהיא מסגרת יפה והיא תספיק, אבל אנחנו רצינו לראות שהדרישות מתכנסות לתוך המסגרת, ביקשנו לשבת עם הייעוץ הכלכלי של הסתדרות המורים באופן מאוד שקוף, להראות את התחשיבים, לא נענינו
עמי אסף:
אדוני, כפי שציינתי מזכ"לית הסתדרות המורים תיארה בפניי את הפערים שיש, זה לא רק בדיקה כלכלית, אני מעדיף לא להיכנס לתוכן אבל אני כן חושב שאחד הדברים שצריך לעשות זה להתקרב לצד שלנו, גם עם המסגרת התקציבית שהוקצתה
עמי אסף:
      אנחנו נתאים את עצמנו למסגרת התקציבית בגלל שלא יישארו מורים לשלם להם, אז במקום לעסוק בחשבונאות בסכומים קטנים כי את רוב הדברים כבר סיכמתם, הצהרת כאן שהם נכנסים לתנאים של אופק חדש, המשמעות היא שתשולם להם תוספת שכר
עמי אסף:
     אני לא רוצה לפתוח כאן משא ומתן, עם כל הכבוד ברגע שמזכ"לית הסתדרות המורים לקחה את זה, היא היחידה שמוסמכת לעשות את הדבר הזה, והיא תקדם את זה כפי שהיא רואה לנכון והיא מוצלחת מאוד בנושא הזה אני יכול להעיר כמי שמשקיף על הנושא
עמי אסף:
     אני יכול לציין שככל שמשרד האוצר היה רוצה לקדם את זה מהר יותר, אפשר היה לקדם את זה מהר יותר
עודד פורר:
חושבת אחרת? מישהו רוצה להתייחס מהנוכחים? אף אחד?
עמי אסף:
אני רק רוצה להוסיף שכפי שדרשנו לנהל משא ומתן, באותו תוקף אנחנו דורשים שתתקרבו לעמדה של הסתדרות המורים, אני גם אציין שאם לא תישאר ברירה והמחלוקות הכלכליות לא יצטמצמו בינינו, אני מאמין שמה שיקרה זה שנאלץ להפעיל צעדים ארגוניים
שירה גרוס:
אני חושבת שאם הייתם פועלים איתנו בשקיפות ובשיתוף פעולה יותר מיטבי הייתם רואים איזו תוספת שכר משמעותית המורים צפויים לקבל
שירה גרוס:
     אנחנו, בתחשיבים שלנו שאנחנו מחויבים לעשות כי יש לנו התנהלות אחראית ביחס לקופת המדינה, בתחשיבים שלנו ראינו איזו תוספת שכר משמעותית תהיה בממוצע למורים, ולא הייתם מעוניינים לראות ולעבוד ביחד על התחשיב אז הפערים הם - - -
עמי אסף:
זה לא נכון, מפאת חיסיון למצב מסוים שאת מודעת אליו, אני לא רוצה להתייחס לסוגיה הזו
שירה גרוס:
אוקיי
עודד פורר:
תראו, מכיוון שלא מדובר על הסוגיה הכלכלית הכי כבדה שמונחת על שולחנה של מדינת ישראל, אני לא רוצה להתחיל לפתוח פה עניינים פוליטיים מסביב לסיפור הזה, אבל באמת זה סכום מגוחך באירוע, מתכנסים, הם יזוזו קצת, אתם תזוזו קצת
עמי אסף:
אנחנו לא נזוז אדוני, הדרישות שלנו הן מוצדקות
עודד פורר:
אולי תזוזו לכיוון חיובי?
עמי אסף:
כיוון חיובי זה לתת יותר
עודד פורר:
תזוזו קצת אני לא אומר שאתם תוותרו, אני רק אומר יש דרישות שהן דרישות שכר וכחלק מהסכם שכר ואני לא מתמצא בפרטים של ההסכמים שלכם, יש גם דרישות של גמישות שעות או של כל מיני דברים אחרים, אני לא כל כך יודע בתוך האירוע הזה, לפחות אני יודע בסוגית האולפנים שיש חשיבות למשל לשעות הלימודים
עודד פורר:
     מה שפתיר באמצעות כסף, להערכתי פתיר כי גם כשאני יודע מה המסגרת התקציבית שהוקצתה, נניח ויש חריגה ממנה, כמה כבר גדולה החריגה מהמסגרת? צריך לנסות להתכנס
עודד פורר:
     חברת הכנסת מזרסקי, בבקשה
טטיאנה (טניה) מזרסקי:
תודה אדוני היו"ר, מדובר בסך הכול ב-500 מורים נכון? לא יותר
טטיאנה (טניה) מזרסקי:
      מה המדינה מעוניינת - - -
עמי אסף:
לא נעים לי להגיד אבל כנראה שכבר לא, כבר פחות
טטיאנה (טניה) מזרסקי:
פחות, נשמח לדעת נתונים, כמה פרשו לגמלאות במשך השנה האחרונה או שהתפטרו, כמה חיפשו הכנסה הרבה יותר מכובדת ומתאימה להשכלה שלהם, כמה הלכו לחפש פרנסה ראויה, הרי מדובר בכוח אדם מאוד איכותי, לא כל אחד מתאים ללמד באולפן ולהוות דלת פתוחה לעולם של החברה הישראלית עבור האזרחים החדשים
טטיאנה (טניה) מזרסקי:
     יש לי תחושה שהממשלה מעוניינת להחזיק את העולים כפועלים בייצור או בעבודות שלא דורשות ידע של שפה, במעמד סוציו-אקונומי נמוך וזו התחושה שהממשלה מעוניינת בכוח אדם כזה שלא יסתדרו בחיים, אני יזמתי כשנכנסתי לכנסת - - -
עודד פורר:
חברת הכנסת מזרסקי, את מייחסת לממשלה משהו שאני לא חושב שיש לה, את טוענת שיש לה איזו מדיניות, לדעתי אין לה שום מדיניות, הלוואי שהייתה להם מדיניות שיכולתי לתקוף אותה אבל אין מדיניות, זו פשוט רשלנות
טטיאנה (טניה) מזרסקי:
כשאנחנו מסתכלים על מכלול הדברים, לא פותחים כיתות אולפן, ביטלו מענק הסתגלות, סגרו את ONE STOP SHOP, תחנות שבדקו מסמכים של מועמדי עלייה, אני חושבת שזו מדיניות כוללת, יש מדיניות מסוימת פשוט לא גלויה, היא סמויה
טטיאנה (טניה) מזרסקי:
     אני בשנת 2021 כשרק נכנסתי לכנסת, אחד הדיונים הראשונים שיזמתי בוועדת החינוך היה מורים עולים, אתה זוכר, זה היה ביולי 2021, עברו שנתיים ולא זזתם לשום מקום, אני לא מבינה למה
עמי אסף:
כי אנחנו לא הסכמנו לוותר, אנחנו לא הסכמנו לתת להם 500 שקלים
טטיאנה (טניה) מזרסקי:
היה הסכם בדרך בכלל? יפה בן דוד לא התייחסה אפילו למורים עולים - - -
עודד פורר:
מאיר, לא לא רגע - - -
עמי אסף:
יפה בן דוד לא הסכימה לוותר להם
עודד פורר:
חברת הכנסת מזרסקי, כמה דברים שחשוב להגיד
עודד פורר:
     הראשון, אני מסכים עם כל מה שאמרת, רק חשוב לציין שבזכות הפעילות של הועדה מרכזי ה-ONE STOP SHOP נפתחו מחדש לעולים מרוסיה ואוקראינה לאחר עבודה מאוד מאומצת שלנו
עודד פורר:
 והנוהל שלא דורש אפוסטיל הוארך עד ה-31 באוגוסט 2023
עודד פורר:
 אז גם למובנים האלו יש חשיבות
עודד פורר:
     אבל כן צריך לשים לב, אנחנו נקיים פה דיון על החלטת ממשלה 2225 שנוגעת לתעסוקה ושילוב עולים חדשים, ואחד הדיונים יוקדשו ספציפית לעולם הרפואה שפורסם רק בשבוע שעבר המשבר החמור של מדינת ישראל מבחינת מספר הרופאים, והירידה שלנו מתחת לממוצע של ה-OCD
עודד פורר:
     השנה הגיעו למעלה מ-1000 רופאים שאם יש אולפנים, הם יכולים ללמוד מהר עברית ולהשתלב בתוך ענף התעסוקה
עודד פורר:
 כמה משלם אגף תקציבים כדי להכשיר רופא במדינת ישראל? תעשו חשבון, העלות של רופא במדינת ישראל לאחר מחקרים היא סדר גודל של מיליון שקלים, זאת אומרת 1000 רופאים, תעשי את החשבון, מיליארד שקל
עודד פורר:
     כמה יעלה לכם ללמד את רופאים האלו עברית? כמה נכנסים בכיתה 20?
מעוז ביגון:
25
עודד פורר:
25 בכיתה, לא הרבה צריך, לא השקעה גדולה
עודד פורר:
     אז צריך להסתכל על המכלול, מצופה מאגף תקציבים ומהממשלה לנהל מדיניות, זה בדיוק מה שאני אומר חברת הכנסת מזרסקי, אין להם מדיניות, הם לא באמת יושבים וחושבים על משהו, זה לא בא להם, הוא עם מבטא כזה אז לא רוצים אותו, זה לא שיש כאן מדיניות באמת, מדיניות זה להגיד מעבר לערך הציוני שבא לי, מה הרווח שמדינת ישראל מרוויחה פה או מפסידה
עודד פורר:
     היא ללא ספק מפסידה בענק, כי אני לא יודע כמה אתם יודעים, יש מדינות אחרות שמציעות לאותם בעלי מקצוע תנאים מאוד מאוד טובים ורבים מהם לא באו לפה אלא הלכו לשם והפסדנו אותם
עודד פורר:
     יש מאבק בעולם המפותח היום על כוח אדם איכותי, ופה יש לנו מפעל נדיר שבעולם אין את הידע שיש לנו בקליטת עלייה מבחינת אולפנים ומחסלים אותו
עודד פורר:
     תשמעו, הגעתם לישורת האחרונה, תגמרו את זה כבר, תשבו, תעלו לשרים, צריך פה עוד קצת, כאן צריך לעשות קצת קווץ', זה לא אירוע, הסכם של 40 מיליון שקלים הוא לא אירוע, 50 מיליון שקל, לא אירוע במונחים של ממשלה
עודד פורר:
     אני לא אתחיל להגיד כמה כסף חילקו פה ולמה חילקו אותו, אני שם את זה בצד
עודד פורר:
     משרד העלייה והקליטה, בבקשה
אירנה ראובני:
שלום, אני אירנה ראובני, אני מנהלת תחום תמיכות ואני כאן במקום נציגים מקצועיים שהיו צריכים להגיע לפגישה אחרת שנקבעה מראש זמן רב ולכן אני מחליפה אותם, במידה ולא תהיה בידי תשובה אז ארשום ואעביר הלאה כדי שתקבלו תשובה אחר כך
אירנה ראובני:
     לגבי עדכונים שהיו אצלנו בתקופה האחרונה, ביום ראשון הקרוב יתקיים כנס מקצועי של המשרד בשיתוף גורמים רלוונטיים נוספים שהם משרדי ממשלה אחרים, מגזר שלישי ומגזר פרטי כשהמטרה שלו הכנס היא לדייק מענים מגוונים ללימודי השפה, אנחנו רוצים לצאת משם עם מסקנות והצעות ודברים שניתן יהיה ליישם אותם בעתיד
אירנה ראובני:
     בנוסף, כפי שדיווח שר העלייה והקליטה, היו"ר עודד סופר בשבוע שעבר, המשרד ממשיך לתת מענה בדמות שוברים לאולפנים ללימוד השפה
אירנה ראובני:
     בנוסף, במקביל אנחנו ממשיכים לחפש מענים נוספים ומחכים לתשובה מהסוכנות היהודית לגבי אופציה למיזם משותף בשיטת הלמידה הפתוחה, ואנחנו גם בוחנים במקביל שיתוף פעולה עם אוניברסיטאות ומכללות להפעלת האולפנים על ידם, זה בעיני פתרון נוסף
אירנה ראובני:
     אנחנו בוחנים מענים לעברית מדוברת באמצעות RFI, וגם המשרד ממשיך בפיתוח קורס דיגיטלי - - -
עודד פורר:
מתי יסתיים ה-RFI?
אירנה ראובני:
אני לא יכולה לדעת, כרגע - - -
רינה זסלבסקי:
ההגשה נסגרה
עודד פורר:
ההגשה נסגרה כבר?
אירנה ראובני:
כן הבנתי שזה במצב מתקדם מאוד
אירנה ראובני:
     דבר אחרון, המשרד ממשיך בפיתוח קורס דיגיטלי על תשתית של קמפוס IL, אנחנו מצלמים ובונים סרטונים קצרים על כל הסיטואציות לעברית מדוברת, על כל הסיטואציות שעולה נתקל בהן יום יום, לדוגמה בבנק, במרפאה - - -
עודד פורר:
שדוחים לו את התור במשרד הפנים, שאין לו דרכון, כל הדברים האלו
אירנה ראובני:
יש גם דברים חיוביים, לא רק אלו
אירנה ראובני:
     זה כרגע מה שיישמנו
עודד פורר:
תודה, מעוז, בבקשה
מעוז ביגון:
בוקר טוב, מעוז ביגון מנהל אגף ליחידות מבוגרים במשרד החינוך
מעוז ביגון:
     אני לא הייתי פה בתחילת הדיון בשביל להתייחס לדברים אבל שאלה חברת הכנסת לגבי תמונת המצב של המורים שלנו, אני אתן עובדות, אני לא נותן פרשנות לעובדות
מעוז ביגון:
     יש לנו שמונה מנהלות שפרשו, אחוז ניכר מהמניות שלנו כשיש לנו סך הכול40 מנהלות, כ-20% מהמנהלות פרשו, חלקן גיל, חלקן פרישה מוקדמת, אז אני לא רוצה לפרש את העובדות רק אומר אותן,  אנחנו מאיישים את המשרות האלו לקראת פתיחת שנת הלימודים הבאה
מעוז ביגון:
     מבחינת מורים, אם 20% הם בערך 100 מורים, אנחנו עדיין לא במספרים האלו אבל כן יש חלק מהמורים שפרשו
עודד פורר:
כמה? סדר גודל? 100? 90? 80? 30? 10?
מעוז ביגון:
אני לא רוצה להגיד מספר מדויק כי לא בדקתי לפני הדיון, אבל אני מתאר לעצמי למעלה מ-60, מספר מדויק אני לא יודע להגיד, אני יכול להגיד בפעם הבאה ולבדוק את זה עוד פעם
מעוז ביגון:
     בפרישות מוקדמות לא לכולם אישרנו, אנחנו נמצאים במצוקה, צריכים לאשר ולא לכולם אישרנו
מעוז ביגון:
     חלק קצת מתייאשים כי אומרים להם שיהיה בסדר ואין לי באמת תשובות לתת שאני יכול לעמוד מאחוריהן ואני מקווה שבקרוב נוכל לברך על המוגמר, לא רק לשמר את המורים הקיימים אלא לגייס מורים חדשים כי אנחנו גם צריכים לגייס מורים
טטיאנה (טניה) מזרסקי:
יש לי שאלה, בהסכם החדש יש לכם התייחסות לדרגה של מנהלת אולפן או מנהל אולפן? נכון לעכשיו אין הבדל בשכר, אלא בחשבון שעות הניהול שלהם
מעוז ביגון:
יש קצת הבדל שכר גם היום, יש גמול ניהול אבל אני חושב שמשרד האוצר יכול להתייחס לשאלה הזו, אחד מהדיונים שיש במשא ומתן הוא איך לקבוע רמת מורכבות לניהול של בית-ספר, שירה את רוצה להוסיף לזה?
עודד פורר:
מעוז אני רוצה שניה להתעכב על נתונים חשובים
עודד פורר:
     אתה מדבר על זה ששמונה מנהלות מתוך 40 פרשו, 533 מורים באולפנים זה לפני הפרישות, נכון?
עודד פורר:
זאת אומרת מ-533 מורים, פרשו שמונה מנהלות - - -
מעוז ביגון:
גייסנו חדשות
עודד פורר:
כמה גייסתם?
מעוז ביגון:
בדקתי מינואר האחרון ועד להיום התקבלו כ-78 מורים חדשים, פרשו, עלו ויורדים - - -
עמי אסף:
זה מכרזים
עודד פורר:
מעוז, כשאתה אומר ה-533 זו מצבת המורים היום?
מעוז ביגון:
נכון לחודש האחרון, כן
עודד פורר:
שלוקחת בחשבון שכ-60 פורשים?
עודד פורר:
או שמתוך ה-533 מורים אני צריך להוריד את ה-60? אחרי ה-60?
מעוז ביגון:
אתה יודע, מתקבלים חדשים, יוצאים - - -
עודד פורר:
הוא טוען שפרשו 60 והתקבלו 60 חדשים
מעוז ביגון:
לא, לא אמרתי כזה דבר, אנחנו עדיין נמצאים בחסר, כמות העולים גורמת לא לעמוד באותו סטטוס של כמות מורים, החסר הכללי הוא כ-100 מורים שחסרים לנו
עודד פורר:
אז חסרים לכם 100 מורי אולפן היום?
מעוז ביגון:
אני צריך 600 מורים
עמי אסף:
אדוני חסרים יותר, סליחה שאני מפריע לחברי אני חייב לומר שהמענה שהאולפנים נותן, כל עולה חדש שמגיע לאולפן הוא מקבל היום כמה, 600 שעות?
מעוז ביגון:
500 שעות
עמי אסף:
500 שעות, כדי להגיע לרמה טובה ובסיסית של עברית הוא צריך 1,500 שעות, גם על המענה הקיים הם לא מצליחים לענות
עמי אסף:
      אנחנו צריכים שהמדינה תקלוט יותר מורים, בשביל זה צריך תנאי שכר טובים יותר, ואחר כך צריך להוסיף תקציב כדי לתת יותר שעות לאנשים
עודד פורר:
זה ברור, עוד משהו רצית להוסיף?
מעוז ביגון:
כן, 600 מורים זו מצבת עובדים שנוכל להתמודד איתה ברמה טובה עם כמות העולים שנמצאים, עם לימודי ההמשך, עם אולפנים לרופאים ואולפנים למורים, אולפנים לחיות, כן, צריך את זה, זו הכמות שאנחנו צריכים, אנחנו לא מצליחים להגיע לשם
עודד פורר:
לא תגיעו לשם, כמו שאתם מתנהלים עם ממשלה כרגע, לא תגיעו לשם
מעוז ביגון:
אני מאוד מקווה שכן, למען העולים לא בשבילנו
עודד פורר:
אני גם מקווה, אם לוקח 11 דיונים בשביל להגיע לכך שנגיד שאנחנו נמצאים בשלב האחרון אז 600 מורים יהיו - - -
עמי אסף:
אנחנו עוד לא בשלב האחרון
עודד פורר:
אני אומר לך, הפתרון כנראה יהיה כמו שאומרת חברת הכנסת מזרסקי, בסופו של דבר תיעצר העלייה אז יהיה יותר פשוט, לצערי
עודד פורר:
     סוכנות יהודית, אני ראיתי אותך עושה עם הראש לא אבל לא שומעים את זה בפרוטוקול, אני מבין שאין לכם תקציב
עודד פורר:
 הסוכנות היהודית שתקציבה כ-300 מיליון דולר, לא מצליחה לגייס כ-700 אלף שקל
רינה זסלבסקי:
שלום אדוני יו"ר, בוקר טוב, רינה זסלבסקי מנהלת אגף לשפה וזהות
רינה זסלבסקי:
     אז קודם כל, עדכון משעה שמונה בבוקר היום שכרגע ההנהלה מתקשה למצוא תקציב זמין, זה לא אומר שאנחנו יורדים מהנושא, כיוון שאנחנו לא משרד ממשלתי וחיים מכספי התרומות זה אומר שאנחנו צריכים למצוא לזה תורם - - -
עודד פורר:
אני ראיתי שהסוכנות היהודית עשתה שבוע מאוד משמעותי בניו-יורק עם הפדרציות, עם הרבה מאוד אורחים, ניסו לגייס שם מישהו? מישהו העלה שם את הנושא ואמר שחסר לנו מיליון שקל כדי לפתוח אולפנים שייתנו מענה לכ-2,600 עולים? הנושא הזה עלה בנסיעה הזו לארצות הברית?
רינה זסלבסקי:
אני לא יודעת, בעיקרון הדברים לא עובדים בצורה הזו ממש, אני מניחה שמדברים בצורה שונה, מאחורי הקלעים, ומנסים למצוא תורם שיהיה מוכן לתרום לזה
רינה זסלבסקי:
     אני חייבת להגיד שבכל שנות העבודה שלי בסוכנות היהודית אף פעם לא הצלחנו לעניין תורמים אמריקאים בנושא לימודי השפה העברית כי זה לא נושא שנמצא בראש מעיינם, הם קצת חושבים שזה התחום של ממשלת ישראל ולכן קצת קשה לשכנע אותם שהם צריכים להיכנס גם לזה
עודד פורר:
יש הרבה תחומים של ממשלת ישראל שהיא כבר לא עוסקת בהם כמו הביטחון האישי, הכלכלה, יש המון - - -
טטיאנה (טניה) מזרסקי:
אין עליה בלי קליטה ואין קליטה בלי השפה העברית, זה חשוב
רינה זסלבסקי:
אני רק אשלים, לכן לא פשוט ואפילו קצת קש למצוא תורם לזה מהיום למחר ואני גם רוצה לציין שכיוון שאנחנו מאוד מבינים את המצוקה והבנו אותה עוד בשנה שעברה אז ברגע שמצאנו תקציב, אמנם הוא לא היה תקציב גדול, אבל כשמצאנו תקציב של כ-250 אלף שקל אז מיד פתחנו בלי לשאול אף אחד, בלי לבקש אישורים - - -
עודד פורר:
אני חוזר ואומר, אני גם אדבר עם יו"ר הסוכנות היהודית, אבל מאחר והדבר עלה פה, עלתה הצעה שהסוכנות היהודית העלתה, שי סיפר שאם היו נותנים להם אז הם היו יכולים, הפעלתי לחץ מאוד משמעותי על משרדי הממשלה כדי לייצר את ההתאמה הזו, הם ייצרו אותה, לא הרבה פרויקטים של הסוכנות היהודית הם עם התאמה
עודד פורר:
      אני אדבר איתם היום, גם עם דורון וגם עם המנכ"לית אני אבקש לדבר איתה, אבל תעבירו את המסר
עודד פורר:
     מישהו רוצה להוסיף משהו?
רינה זסלבסקי:
רק חשוב לי להוסיף שאנחנו במקביל משתתפים בתהליך של RFI אז יכול להיות שגם שם יהיו כיוונים מעניינים
עודד פורר:
מישהו רוצה להוסיף עוד משהו?      אנחנו נקיים דיון מעקב, ביום שני או רביעי? מתי?
שלומית אבינח:
ביום רביעי הבא
עודד פורר:
יום רביעי הבא? אבל תמיד שאנחנו קובעים את הדיון, קובעים את הפגישה על הדיון, אז נקבע אולי ליום ראשון והם יפגשו ביום ראשון ונעשה דיון מעקב ביום שני ואז יפגשו גם ביום שני
עודד פורר:
     מתי הפגישה הבאה שלכם?
שירה גרוס:
הפגישה הבאה לא נקבעה כי מזכ"לית ההסתדרות ביקשה לקיים אותה עם הממונה
עודד פורר:
וצריך לעזור לכם? לבקש משניהם להגיע לכאן?     תגמרו את העניין
עודד פורר:
     אנחנו נעשה ישיבת מעקב
שלומית אבינח:
יום שני? אבל אם הם לא יפגשו אז מה הטעם בלעשות ישיבת מעקב?
שירה גרוס:
הם לא יספיקו
שלומית אבינח:
יום רביעי נעשה בשעה תשע
שירה גרוס:
מתי תעדכן על הישיבה הבאה?
שלומית אבינח:
אנחנו לא יכולים להיות בהולד כי אנחנו צריכה לפרסם את הדיון שבוע לפני, את יודעת איך זה עובד
עודד פורר:
בסדר, ישיבת מעקב תהיה ביום רביעי הבא
שלומית אבינח:
רביעי הבא בשעה תשע
עודד פורר:
לא יודע אם בשעה תשע אבל ביום רביעי הבא כי כרגע אני רואה שאין לנו שם דיון אחר
עודד פורר:
 נדבר על זה, ישיבת מעקב ביום רביעי הבא
עודד פורר:
     תודה רבה הישיבה נעולה
עודד פורר:
בוקר טוב לכולם, אני מתכבד לפתוח את ישיבת ועדת העלייה הקליטה והתפוצות, היום ה-14 ביוני 2023, כה' בסיון תשפ"ג
עודד פורר:
 הנושא הוא מצב לימודי העברית באולפנים, לעולים חדשים, ישיבת מעקב מספר 12, זה כבר הפך להיות קצת מצחיק, רק לא יודע, זה לא להיט
עודד פורר:
 ישיבת עדכון, אני רוצה לדעת מה קורה, נתחיל עם משרד האוצר, בבקשה
שמואל אפלבויים:
בוקר טוב, משא ומתן מתנהל, מתקדם ואני אגיד, אני יוצא מפה לישיבת משא ומתן, אצל הממונה על השכר בעצמו, יחד עם מזכ"לית הסתדרות המורים
שמואל אפלבויים:
 הסיבה ששירה לא נמצאת פה היום זה בגלל שהיא נדרשת לעשות גם הכנה מקצועית לישיבה הזאת
שמואל אפלבויים:
 יש עדיין פערים, לא גדולים, אנחנו מאמינים שניתן יהיה בקרוב - - -
עודד פורר:
מה זה קרוב?
שמואל אפלבויים:
מתי שהסתדרות המורים תסכים לעמדות האוצר, סתם, אני - - -
עודד פורר:
אתם תסכימו לעמדותיהם
שמואל אפלבויים:
אני יודע, זה הטבע של פערים, אבל אני אגיד, אנחנו מעריכים שזה טווח זמן קרוב, אני לא יודע להגיד לך, אתה יודע, כל זמן שאני אשים, יהיה ניחוש בעלמא, אני מקווה שזה מדובר על שבועות בודדים, אבל אני לא יודע, אני בטח לא יודע לחזות עתידות
שמואל אפלבויים:
 אני אגיד שהכיוון שאנחנו הולכים אליו שכבר יש עליו הסכמות, מדובר על תוספת שכר שהיא מאוד משמעותית לעובדים הקיימים וכמובן, כל מי שייכנס, עם שיפור, גם בשכר המנהלים בצורה משמעותית, תוספת של בעלי תפקידים, במטרה לחזק את הפעילות המקצועית של האולפנים ולחזק גם את כל מה שנוגע ל- - -
עודד פורר:
אתה יכול לספר לנו על מה המחלוקת, או שאתם לא רוצים?
שמואל אפלבויים:
אנחנו לא מנהלים משא ומתן בוועדה, אני אגיד שהמחלוקות, לא, בעינינו לפחות הן פתירות, הן לא גדולות, אני אומר, אנחנו בתפיסה שלנו לפחות, אנחנו נמצאים על המסלול הנכון
עודד פורר:
אוקי, הסתדרות
עמי אסף:
כן, שלום אדוני, אנחנו מבקשים להודות לך על קיום הדיון החשוב, למרות שזה דיון מעכב שהוא 12 במספר, עדיין זה דיון שהוא חשוב כדי לעקוב אחרי הנושא והנושא הזה מתקדם ואכן, אני מאשר את מה שאמר חברי ממשרד האוצר
עמי אסף:
 יש התקדמות במשא ומתן, יחד עם זאת, הפערים שנוצרו, אני לא אכנס לגופו של עניין, מהם הפערים, אבל הפערים שנוצרו הם פערים פתירים ואנחנו מצפים שמשרד האוצר, לנוכח מצב החירום, יעזוב את העמדה שאני לא יודע מה מקור הסמכות בכלל, לנקוט בעמדות כאלה ויתקרב לכיוון הטבת זכויות של המורים שמלמדים באולפנים
עמי אסף:
 הדבר הזה של שיפור התנאים שלהם הוא אבן אחת בשיפור השירות שניתן על ידי ממשלת ישראל, לטובת המורים
עודד פורר:
המחלקות הן על התנאים, או ענייני שכר? כי אני יודע שהייתה דרישה, אני חושב שגם מוצדקת, של היברידיות, של היכולת לשנות את השעות, כי הרבה פעמים צריך את האולפנים, לא בבוקר, אלא –
עמי אסף:
העמדה שלנו בנושא הזה היא מאוד ברורה והבענו אותה בפני משרד האוצר, מבחינתנו הנושא של שיפור התנאים של המורים הוא זה שעומד על הפרק, לא שינוי שהוא
עמי אסף:
 מאותו שיפור, עם כל הכבוד - - -
עודד פורר:
לא, לא חייב לשנות - -
עמי אסף:
אפשר לשנות, אנחנו פתוחים לשינויים, יחד עם זאת, המצב הוא שאנחנו מגיעים לכאן פעם אחר פעם בגלל שמשרד האוצר, לא מתקרב לכיוון של הדרישות שלנו
עודד פורר:
משרד החינוך איתנו בזום, מעוז, מה שלומך? אתם מעורבים במשא ומתן, משרד החינוך?
מעוז ביגון:
כן, מטעמנו, נמצאת במשא ומתן, סוניה פרץ ואנשיה, החיוך הוא לא לדברים שאמרתי אני מקווה, בכל מקרה, אני רוצה לדווח לוועדה על שתי דברים מאוד משמעותיים שהתקדמו השבוע, כחלק מתוכניות המעקב של הוועדה, אז היו שתי דברים שעלו על הפרק, במקביל לנושא של השכר, השבוע סיימנו תהליך מאוד משמעותי, אחד זה נושא של מתן תעודות הסיום של העולים החדשים, מהרגע שהם סיימו את האולפן, עד הרגע שהם מקבלים את התעודה והגענו כבר להסכמה, עם מי שמסייע לנו בדבר הזה, עם הזכיין שלנו, שלכל היותר, שלושים ימים, מהרגע שהעולה סיים, עד שהוא מקבל את התעודה שלו, את האישורים שלו והדברים האלה יכתבו במהלך השבוע האחרון
עודד פורר:
שלושים ימי עבודה, או שלושים יום, מעוז?
מעוז ביגון:
שלושים ימי עסקים, תודה על ההבהרה ושוב, זה לכל היותר זה יכול להיות גם פחות, אבל זה המקסימום שאנחנו יודעים להתחייב אליו וזה מאוד משמעותי, כי היו כבר זמנים הרבה יותר ארוכים
מעוז ביגון:
 אגב, עשינו את זה בעזרת הטכנולוגיות המתקדמות של סריקות ממוחשבות מיוחדות בכל המחברות שזה מונע את כל השינועים של המקום, מלבודק ולהחזיר וכו' וכו', הכול נסרק היום וגם יכול להיות מעקב ובקרה אחרי כל התהליך הזה, זה דבר ראשון
מעוז ביגון:
 הדבר השני שהתקדמנו מול משרד הקליטה, במסד נתונים המשותף שיהיה לנו וקיימנו פגישה, ביחד עם סמנכ"לית משרד הקליטה, סיון ואנשיה, במהלך השבוע, בבית התוכנה ששמה יש לנו את כל מסד הנתונים שלנו, כדי שהם יוכלו לקבל את המסכים בצורה טובה ואני מתאר לעצמי שהדברים האלו, ממש בישורת האחרונה כדי שזה ייקרה ושלא יצטרכו לשאוב מאיתנו נתונים, אלא זה יהיה אצלם במשרד, כמו שיש אצלנו, יהיה גם אצלם
מעוז ביגון:
 זה שני הבשורות שאני חושב שהן מאוד משמעותיות, מבחינת תהליכי עבודה וטיוב מתן המענה לעולים החדשים באולפנים
עודד פורר:
אתה יודע להגיד, כמה ממתינים היום לאולפן?
מעוז ביגון:
אני לא רוצה להגיד את זה, זה לא מדויק היום, אבל כמו שאמרתי בפעם הקודמת, אנחנו מרגישים טיפה האטה בהפניות, אני לא יודע, אם זה בגלל הוואוצ'רים, או לא יודע, אבל יש לנו פחות מ-3,000 ממתינים, במדויק מאוד, אני לא יודע להגיד בשלוף, אבל עכשיו שייצרנו את היכולת הטכנית לעקוב אחרי זה, מנהלים התבקשו, כל מי שפונה אליהם, ישר זה ייהיה במחשב ונראה את זה און ליין, זה שלב ההטמעה עכשיו כבר, אחרי כל הפיתוח זה שלב ההטמעה ובזמן המאוד קרוב, כבר יהיה לנו את זה, ממש און ליין, בשקיפות מלאה
עודד פורר:
אתה יודע להגיד, כמה ממתינים לתעודות?
מעוז ביגון:
תעודות, יש לנו מהמועד האחרון שנבחנו, זה באמצע חודש מאי, עוד לא קיבלו, אלה שהיו באמצע חודש מאי, לא קיבלו, אבל מלפני זה, כולם קיבלו לפי מה שאני יודע, אם יש פניה כזו, או אחרת, נראה לי שהיה דיון אצלכם בנושא של הרופאים שלומדים אצלנו - - -
מעוז ביגון:
אין לנו המתנה כזאת, אנחנו לא יודעים במה מדובר וכל פנייה כזאתי, תענה מיידית, כי אלה שעושים את זה עבורנו, מחויבים ללוח זמנים מאוד הדוק
עודד פורר:
תגיד, מה מצבכם, מבחינת גיוס מורות, מורים חדשים וכמה עוזבים, עוזבות?
מעוז ביגון:
טוב, אז זה נקודה מאד כאובה, אני אגיד שיש לנו תשעה מנהלים שלא ממשיכים איתנו, כל אחד וסיבותיו, לא רוצה לשייך את זה לנושא של ההסכם, או לא ההסכם - - -
עודד פורר:
תשעה, מתוך כמה? מתוך שמונים?
מעוז ביגון:
יש לנו 39 מנהלים, אז תעשו את החשבון לבד, כמה זה באחוזים
עודד פורר:
25 אחוז מהמנהלים
מעוז ביגון:
כן, אבל אני אומר, חלק הגיעו לגיל פרישה, חלק מסיבותיהם הם וכו'
מעוז ביגון:
 איישנו כבר ארבעה תקנים מתוכם, אנחנו במהלך השבועיים הקרובים, יש וועדת מכרזים של כוח אדם, לתפקידים הנוספים
מעוז ביגון:
 אנחנו נעמוד במשימה הזאת, נאייש את התפקידים האלה
מעוז ביגון:
 יש לנו שני מנהלי מחוזות שלא ממשיכים ואנחנו גם את זה הוצאנו כבר מכרז לאיוש
מעוז ביגון:
 בקיצור, האתגר הזה הוא אתגר שעומד בפתחנו, כדי שנוכל להגיד שבספטמבר, אנחנו נמצאים במקום אחר, ממה שאנחנו נמצאים היום
מעוז ביגון:
 אין לי מה להוסיף לדבר הזה, זה אתגר שאני חושב שבין השאר - - -
עודד פורר:
מעוז, כרגע, אתם נמצאים אז בחוסר של תשעה מנהלים, מתוך 39 ושני מנהלי מחוזות מתוך ארבעה
מעוז ביגון:
ארבעה כבר יש מתוכם
עודד פורר:
יש לך ארבעה, אז חמישה מנהלים, מתוך 39, זאת אומרת, אתה נמצא בחוסר של קצת יותר מעשרה אחוזים ואתה נמצא עם חוסר של שני מנהלי מחוזות, מתוך ארבעה?
מעוז ביגון:
כן, אבל הוצאתי מכרזים, אנשים הגיעו לגיל פרישה פשוט
עודד פורר:
ומה לגבי מורים, מורות?
מעוז ביגון:
מורים, יש לנו חוסר מכלל המערכת שלנו, של כמאה מורים שחסרים, ללא קשר לאלה שעוזבים ובנוסף לזה, יש כאלה שכן, הם יוצאים לחל"ת, לא יודע להגיד מספרים, אבל זה אתגר בקיצור, אנחנו פה נמצאים בזה היום שלי, על זה אני קם בבוקר ועל זה אני מנסה להירדם בערב, זה האתגר, נגעת בנקודה